4. การประกอบธุรกิจของแต่ละกลุ่มธุรกิจ

4.1 ลักษณะธุรกิจแต่ละประเภท

ปัจจุบันรูปแบบธุรกิจของ”ดุสิตอินเตอร์เนชั่นแนล” แบ่งออกเป็น 4 ส่วนดังนี้

  1. การบริหารสินทรัพย์

  2. การบริหารโรงแรม และสปา

  3. การศึกษา

  4. การบริหารจัดการส่วนกลาง

1. การบริหารสินทรัพย์
มีวัตถุประสงค์เพื่อเพิ่มมูลค่าสินทรัพย์ให้มากที่สุดด้วยการใช้สินทรัพย์ของบริษัทอย่างมีประสิทธิภาพและมีประสิทธิผล
และพิจารณาการลงทุนในกิจการโรงแรมและธุรกิจที่เกี่ยวข้อง เพื่อให้เกิดประโยชน์สูงสุด

ปัจจุบันบริษัทเป็นเจ้าของโรงแรม 6 แห่ง ดังนี้

1.  ภายใต้เครื่องหมายการค้า ดุสิตธานี เป็นโรงแรมระดับ 5 ดาวมีทั้งหมด 3 โรงแรมคือ

-   โรงแรมดุสิตธานี กรุงเทพ มีห้องพักสำหรับขายจำนวน 517 ห้อง แบ่งเป็น Superior 232
    ห้อง Dusit Club 36 ห้อง Junior Suite (Thai Heritage Suite) 23 ห้อง
    2-Bedroom Suite (Princess Suite) 1 ห้อง Deluxe 114 ห้อง Dusit Grand
    107 ห้อง Rattanakosin Suite 2 ห้อง Majesty Suite 1 ห้อง และ Ambassador
    Suite – 2 bedroom 1 ห้อง นอกจากนี้ ยังให้บริการด้านอาหารและเครื่องดื่ม
    ห้องจัดเลี้ยง ห้องประชุมและสัมมนา และสิ่งอำนวยความสะดวกอื่นๆ เช่น สระว่ายน้ำ
    ศูนย์บริหารร่างกายชื่อ “DFiT” สถานบริการสุขภาพ (Spa) ชื่อ “เทวารัณย์ สปา ” Dusit
    Shop ร้านบูติกที่รวบรวมผลิตภัณฑ์ และสินค้านานาชนิด รวมทั้งสินค้าพื้นเมืองและของที่ระลึก
    ร้านขายขนมเบเกอรี่ ชื่อ “Dusit Gourmet” บริการรถ Limousine
    ระหว่างโรงแรมและสนามบิน บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็ก บริการตัดผม บริการซักอบรีด
    รับส่งไปรษณีย์ ให้บริการโทรศัพท์ เป็นต้น

ลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมมนาจากบริษัทในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะเดินทางมาในช่วงเดือนตุลาคม ถึง มีนาคม ซึ่งเป็นช่วง High
Season ส่วนช่วงเดือนเมษายนถึงสิงหาคม เป็นช่วง Low Season
จะมีนักท่องเที่ยวเดินทางมาน้อย

-   โรงแรมดุสิตธานี พัทยา มีห้องพักสำหรับขายจำนวน 457 ห้อง แบ่งเป็น Superior 304
    ห้อง Cabana 9 ห้อง Suit 2^(nd) Floor 24 ห้อง Dusit Suite 3 ห้อง Dusit
    Club 58 ห้อง Dusit Grand 42 ห้อง One Bedroom Suite 15 ห้อง Royal &
    Princess Suite 2 ห้อง นอกจากนี้ ยังให้บริการด้านอาหารและเครื่องดื่ม ห้องจัดเลี้ยง
    ห้องประชุม และสัมมนา และสิ่งอำนวยความสะดวกอื่นๆ เช่น สนามเทนนิส สระว่ายน้ำ
    ศูนย์บริหารร่างกายชื่อ “DFiT” สถานบริการสุขภาพ (Spa) ชื่อ “เทวารัณย์ สปา ” Dusit
    Shop ร้านบูติกที่รวบรวมผลิตภัณฑ์และสินค้านานาชนิด
    รวมทั้งร้านค้าย่อยขายสินค้าพื้นเมืองและของที่ระลึก ร้านขายขนมเบเกอรี่ชื่อ “Dusit
    Gourmet” บริการ รถ Limousine บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็ก บริการ ตัดผม บริการซักอบรีด
    รับส่งไปรษณีย์ ให้บริการโทรศัพท์ เป็นต้น

-   โรงแรมดุสิตธานี มะนิลา มีห้องพักสำหรับขายจำนวน 538 ห้อง แบ่งเป็น Deluxe 405 ห้อง
    Dusit Grand 61 ห้อง Presidential Suite 1 ห้อง Corner 23 ห้อง Dusit Club
    46 ห้อง Ambassador Suite 2 ห้อง นอกจากนี้ยังให้บริการด้านอาหารและเครื่องดื่ม
    ห้องจัดเลี้ยง ห้องประชุมและสัมมนา และสิ่งอำนวยความสะดวกอื่นๆ เช่น สระว่ายน้ำ
    ศูนย์บริหารร่างกายชื่อ “DFiT” สถานบริการสุขภาพ (Spa) ชื่อ “เทวารัณย์ สปา ”
    ร้านค้าย่อยขายสินค้าพื้นเมือง และของที่ระลึก ร้านขายขนมเบเกอรี่ชื่อ “Dusit Gourmet”
    บริการรถ Limousine ระหว่างโรงแรมและสนามบิน บริการจัดทัวร์นอกสถานที่
    บริการรับแลกเปลี่ยนเงินตราต่างประเทศ บริการรับเลี้ยงเด็กทารก บริการตัดผม
    บริการซักอบรีด รับส่งไปรษณีย์ ให้บริการโทรศัพท์ บริการดูแลรถ (Valet Service)
    บริการทางการแพทย์และ ทันตกรรม (Medical and Dental Clinic) เป็นต้น

  1.2 ภายใต้เครื่องหมายการค้าดุสิตปริ๊นเซส และรอยัลปริ๊นเซส เป็นโรงแรมระดับ 4 ดาว
  ปัจจุบัน มี 3 โรงแรม คือ

  ----------- ------------------------------------- ----------------------
  ลำดับ        ชื่อโรงแรม                              จำนวนห้องพัก

  1           รอยัลปริ๊นเซส เชียงใหม่                    198

  2           ดุสิตปริ๊นเซส ศรีนครินทร์                    198

  3           ดุสิตปริ๊นเซส โคราช                       186
  ----------- ------------------------------------- ----------------------

นอกจากนี้ ยังให้บริการด้านอาหารและเครื่องดื่ม ห้องจัดเลี้ยง ห้องประชุมและจัดสัมมนา
และสิ่งอำนวยความสะดวกอื่นๆ เช่น สระว่ายน้ำ นวดแผนโบราณ
และมีสปาในเครือโรงแรมดุสิตปริ๊นเซส ภายใต้ชื่อ “น้ำสปา” ซึ่งให้บริการแล้วที่
โรงแรมดุสิตปริ๊นเซส โคราช และโรงแรมดุสิตปริ๊นเซส เกาะช้าง
และยังมีร้านค้าย่อยจำหน่ายของที่ระลึก ศูนย์บริการธุรกิจ บริการแลกเปลี่ยนเงินตราต่างประเทศ
บริการซักรีด บริการโทรศัพท์ทั้งในและต่างประเทศ บริการอินเตอร์เน็ตความเร็วสูงในห้องพัก
เป็นต้น

“ดุสิตอินเตอร์เนชั่นแนล” ได้จัดตั้งทีมงานเพื่อพิจารณาการลงทุนในโครงการต่างๆ
แต่ทั้งนี้การพิจารณาการลงทุน บริษัทได้คำนึงถึงผลตอบแทนสูงสุดและความเสี่ยงควบคู่ไปด้วย

2. การบริหารโรงแรมและสปา
มีวัตถุประสงค์เพื่อลดสายการบังคับบัญชาและเพิ่มการกระจายอำนาจ
เพื่อให้เกิดความคล่องตัวในการบริหารงานและสามารถตัดสินใจได้รวดเร็ว
ซึ่งจำเป็นต่อธุรกิจที่กำลังขยายตัวและมีการแข่งขันที่สูง แต่ทั้งนี้เพื่อความโปร่งใส
และให้เป็นไปตามหลักการควมคุมดูแลกิจการที่ดี
บริษัทได้กำหนดขอบเขตอำนาจหน้าที่ในการอนุมัติรายการต่างๆ
ไว้ให้ผู้บริหารสามารถดำเนินการได้ภายในขอบเขตอำนาจที่ได้รับ
หากรายการใดเกินกว่าอำนาจหน้าที่จะต้องดำเนินการขออนุมัติตามขั้นตอนที่กำหนดไว้
โดยฝ่ายการรับบริหารโรงแรมประกอบด้วยแผนกต่างๆ ดังนี้

-   ฝ่ายปฏิบัติการ

-   ฝ่ายขาย และฝ่ายการตลาด

-   ฝ่ายทรัพยากรบุคคล

-   สปา

หลังจากมีการ Re-Branding ดุสิตอินเตอร์เนชั่นแนล ได้มีการจัดทำมาตรฐานของผลิตภัณฑ์
การออกแบบ และการบริการสำหรับโรงแรมในแต่ละเครื่องหมายการค้าไว้อย่างชัดเจน
โดยเครื่องหมายการค้าในธุรกิจโรงแรมของดุสิตอินเตอร์เนชั่นแนล ประกอบไปด้วย 5
เครื่องหมายการค้า ได้แก่ “ดุสิตธานี” “ดุสิตปริ๊นเซส” “ดุสิตดีทู” “ดุสิตเดวาราณา” และ
“ดุสิตเรสซิเด้นซ์” โรงแรมในแต่ละเครื่องหมายการค้า จะมีเอกลักษณ์ที่แตกต่างกันออกไป
เพื่อตอบสนองความต้องการที่แตกต่างและหลากหลายของลูกค้าในแต่ละกลุ่ม โดยจำแนกรายละเอียด
ที่มาของเครื่องหมายการค้า และโรงแรมที่อยู่ภายใต้แต่ละเครื่องหมายการค้าดังนี้

1. “ดุสิตธานี”

เป็นโรงแรมระดับ 5 ดาว
ที่มีรูปแบบการตกแต่งและการบริการซึ่งมีเอกลักษณ์ของความเป็นไทยในทุกๆ รายละเอียด
กลุ่มลูกค้าหลักของดุสิตธานีคือ นักธุกิจและนักเดินทาง ผู้ที่ประสบความสำเร็จในชีวิต
มีมุมมองที่กว้างขวางจากประสบการณ์การเดินทางที่ได้สะสมมา
คนกลุ่มนี้ต้องการการบริการที่เป็นเลิศที่สะท้อนถึงรสนิยมที่เหนือชั้น

การสรรค์สร้างดุสิตธานีคือ
ความพยายามที่จะนิรมิตความสุขสบายแห่งเมืองสวรรค์ที่มีความเป็นไทยเป็นเอกลักษณ์
ให้ทุกผู้มาเยือนได้สัมผัสทุกรายละเอียดของความเป็นดุสิตธานี ทั้งงานศิลปะ ดอกไม้ประดับ
และบุคลากร ล้วนแล้วแต่เป็นองค์ประกอบที่สำคัญของประสบการณ์ที่น่าประทับใจทั้งสิ้น

“สัมผัสแห่งสวรรค์ดั่งนิรมิต”

-   โรงแรมดุสิตธานี กรุงเทพ

-   โรงแรมดุสิตธานี พัทยา

-   โรงแรมดุสิตธานี หัวหิน *

-   โรงแรมดุสิตธานี ลากูน่า ภูเก็ต **

-   โรงแรมดุสิตไอร์แลนด์ รีสอร์ท เชียงราย

-   โรงแรมดุสิตธานี มะนิลา ฟิลิปปินส์

-   โรงแรมดุสิตธานี ดูไบ สหรัฐอาหรับเอมิเรตส์

-   โรงแรมดุสิตธานี เลควิว ไคโร อียิปต์

-   โรงแรมดุสิตธานี อาบูดาบี สหรัฐอาหรับเอมิเรสต์ (จะเปิดดำเนินการปี 2554)

-   โรงแรมดุสิตธานี กัว (Goa) อินเดีย (จะเปิดดำเนินการในปี 2556)

-   โรงแรมดุสิตธานี ซันย่า สาธารณรัฐประชาชนจีน

-   โรงแรมดุสิตธานี เจดด้า ซาอุดิอาระเบีย

-   โรงแรมดุสิตสมุย

  หมายเหตุ : * เป็นสิทธิการเช่าภายใต้กองทุนรวมอสังหาริมทรัพย์และสิทธิการเช่าดุสิตธานี

  ** เป็นโรงแรมภายใต้กองทุนรวมอสังหาริมทรัพย์และสิทธิการเช่าดุสิตธานี

2. “ดุสิตปริ๊นเซส”

เป็นโรงแรมระดับ 4 ดาว ที่มีรูปแบบการตกแต่งแบบไทยร่วมสมัย
กลุ่มลูกค้าหลักของเครื่องหมายการค้านี้คือ นักธุรกิจระดับกลาง
ซึ่งแสวงหาความสะดวกสบายจากที่พัก และ การบริการที่เป็นมิตร ความคุ้มค่าของราคา
และนักท่องเที่ยวที่ต้องการสัมผัสวัฒนธรรม ความเป็นอยู่ในท้องถิ่นนั้นๆ อย่างลึกซึ้ง

ดุสิตปริ๊นเซสให้ความสบายในความคุ้นเคยกับทุกผู้มาเยือนโรงแรมภายใต้เครื่องหมายการค้าดุสิตปริ๊นเซส
ทุกแห่งล้วนแต่มีรากฐานและความสัมพันธ์ที่ยาวนานกับเมืองนั้นๆ
จึงทำให้บุคลากรมีความรู้เกี่ยวกับพื้นที่ท้องถิ่นอย่างละเอียด
และยังตั้งอยู่ในทำเลที่สะดวกแก่การเดินทางและเที่ยวชมสิ่งที่น่าสนใจต่างๆ
การบริการอย่างเป็นกันเองเป็นเอกลักษณ์เฉพาะที่ดึงดูดให้ทุกกลุ่มลูกค้าของดุสิตปริ๊นเซสกลับมาเยือนอีกด้วยความประทับใจ

โรงแรมและรีสอร์ทภายใต้เครื่องหมายการค้าดุสิตปริ๊นเซส มีทั้งสิ้น 9 แห่ง
โดยแบ่งเป็นในประเทศไทย 8 แห่งและ ต่างประเทศ 1 แห่ง
โรงแรมบางแห่งจะเปลี่ยนชื่อเป็นดุสิตปริ๊นเซส ภายหลังที่การปรับปรุงซ่อมแซมแล้วเสร็จ
ส่วนโรงแรมที่เป็น Franchise จะยังคงใช้ชื่อเดิม

“ผ่อนคลายกับความสบายที่คุ้นเคย”

-   โรงแรมรอยัลปริ๊นเซส หลานหลวง*

-   โรงแรมรอยัลปริ๊นเซส เชียงใหม่

-   โรงแรมดุสิตปริ๊นเซส ศรีนครินทร์

-   โรงแรมดุสิตปริ๊นเซส โคราช

-   โรงแรมดุสิตปริ๊นเซส เกาะช้าง

-   โรงแรมดุสิตปริ๊นเซส ซิตี้เซ็นเตอร์ ดูไบ สหรัฐอาหรับเอมิเรตส์

-   โรงแรมปทุมวัน ปริ๊นเซส *

-   โรงแรมเบลแอร์ ปริ๊นเซส *

-   โรงแรมแกรนด์ไชน่า ปริ๊นเซส *

  หมายเหตุ : * เป็นโรงแรมภายใต้แฟรนไชส์ ของ บมจ.ดุสิต ไทยพร็อพเพอร์ตี้ส์

3. “ดุสิตดีทู”

โรงแรมระดับ 5 ดาวที่มีการตกแต่ง และ การบริการที่โดดเด่นทันสมัย
มีความเป็นเอกลักษณ์เฉพาะตัว กลุ่มลูกค้าหลักของเครื่องหมายการค้านี้คือ
นักเดินทางยุคใหม่ผู้ซึ่งเปี่ยมไปด้วยพลังของวัยทำงาน และความมั่นใจในความสำเร็จ
ไม่ว่าจุดประสงค์ในการเดินทางจะเป็นธุรกิจหรือการพักผ่อนท่องเที่ยว
คนกลุ่มนี้ต้องการประสบการณ์ที่แปลกใหม่ ทันสมัย และเร้าใจในคุณภาพที่เป็นเลิศ

เอกลักษณ์ของดุสิตดีทูนั้น เกิดจากการผสมผสานของ 3 องค์ประกอบเข้าด้วยกันอย่างสมบูรณ์แบบ
นั่นคือการออกแบบที่ทันสมัยที่มีเสน่ห์ดึงดูด การบริการที่โดดเด่น และแนวคิดใหม่ๆ
ในการพัฒนาผลิตภัณฑ์ที่ทำให้ทุกสัมผัสของ ดุสิตดีทู เต็มไปด้วยความประทับใจ

โรงแรมแห่งแรกภายใต้เครื่องหมายการค้า “ดุสิตดีทู” ก่อตั้งขึ้นเมื่อเดือนพฤศจิกายน ปี 2549
ที่จังหวัดเชียงใหม่ โรงแรมดุสิตดีทู เชียงใหม่
เป็นโรงแรมที่มีเอกลัษณ์ในด้านความสดใสและมีชีวิตชีวา
รวมทั้งยังมีความสมัยใหม่และเป็นที่น่าประทับใจ

“เสน่ห์ของชีวิตที่มีสไตล์ในทุกรูปแบบ”

-   โรงแรมดุสิตดีทู เชียงใหม่ *

-   โรงแรมดุสิตดีทู บาราคูดา พัทยา

-   โรงแรมดุสิตดีทู นิวเดลี อินเดีย (จะเปิดดำเนินการในปี 2554)

  หมายเหตุ : * เป็นโรงแรมภายใต้กองทุนรวมอสังหาริมทรัพย์และสิทธิการเช่าดุสิตธานี

4. “ดุสิตเดวาราณา”

โรงแรมหรูระดับหกดาว เน้นการบริการที่เป็นเลิศ รูปแบบการบริการเป็นแบบเฉพาะ
(customized service) เพื่อตอบสนองความต้องการของลูกค้าอย่างสูงสุด
กลุ่มลูกค้าหลักของเครื่องหมายการค้านี้คือ ผู้ที่สรรหาความสมดุลของชีวิตที่แท้จริง
เพราะความสำเร็จทางการงานและการเงินเพียงอย่างเดียวนั้น
ไม่สามารถที่จะนำมาซึ่งความสุขที่แท้จริงได้ หากขาดความสมบูรณ์ ทางร่างกายและจิตใจ
ดุสิตเดวาราณา จึงเปรียบเสมือนสวนสวรรค์ที่ให้ความรื่นรมย์ทั้งทางกายและใจอย่างแท้จริง
ในความเป็นส่วนตัวอย่างไม่มีที่ใดเสมอเหมือน

“ปลีกความธรรมดา สู่มิติแห่งความรื่นรมย์”

-   โรงแรมดุสิตเดวาราณา นิวเดลี อินเดีย (จะเปิดดำเนินการในเดือน กันยายน 2554)

-   โรงแรมดุสิตเดวาราณา ชัยปุระ (Jaipur) อินเดีย ( จะเปิดดำเนินการในปี 2554)

-   โรงแรมดุสิตเดวาราณา ฤษีเกศ (Rishikesh) อินเดีย (จะเปิดดำเนินการในปี 2555)

-   โรงแรมดุสิตเดวาราณา เอธเฮเวน รีสอร์ท พังงา (จะเปิดดำเนินการในปี 2556)

5. “ดุสิตเรสซิเด้นซ์ เซอร์วิสอพาร์ทเม้นท์”

ดุสิตเรสซิเด้นซ์ บริการห้องชุดพักอาศัยระยะยาว พร้อมบริการในมาตรฐานโรงแรมระดับ 5 ดาว
โดยกลุ่มลูกค้าของเครื่องหมายการค้านี้คือ ผู้ที่สรรหาที่พักอาศัยระยะยาวอันได้แก่ นักธุรกิจ
นักท่องเที่ยวระยะยาว และชาวต่างชาติ ผู้พำนักในประเทศนั้นๆ

การออกแบบ
และการบริการจะเน้นถึงการสร้างบรรยากาศความอบอุ่นให้เปรียบเสมือนบ้านพักอาศัยที่มีสิ่งอำนวยความสะดวก
และการบริการที่ตอบสนองความต้องการของผู้พักอาศัยอย่างแท้จริง

“ความเป็นอยู่ที่เหนือชั้นเพื่อชีวิตที่สมบูรณ์แบบ”

-   เพิร์ลโคสต์พรีเมียร์ โฮเต็ลอพาร์ทเม้นท์ ดูไบ สหรัฐอาหรับเอมิเรตส์

-   อพาร์ทเม้นท์ (Unfurnished) ณ โรงแรมดุสิตธานี ดูไบ สหรัฐอาหรับเอมิเรตส์

นอกจากธุรกิจโรงแรมแล้ว “ดุสิตอินเตอร์เนชั่นแนล”
ต้องการตอบสนองความต้องการของลูกค้าอย่างครบวงจร จึงได้มีการบริการด้านสุขภาพ
สถานออกกำลังกายในโรงแรมดังนี้

เทวารัณย์ สปา

เป็นสถานบริการด้านสุขภาพ (สปา) ที่มุ่งสร้างสรรค์ และ พัฒนาการบริการด้านสปา
ในโรงแรมระดับ 5 ดาว โดยเน้นความพิถีพิถันในทุกขั้นตอนของการบริการ เทวารัณย์ สปา
เน้นการบำบัดที่ผสมผสานระหว่างศาสตร์ของตะวันออก
และตะวันตกซึ่งถือเป็นเอกลักษณ์เฉพาะของเทวารัณย์
รูปแบบการตกแต่งจะเน้นบรรยากาศที่ผ่อนคลายเสมือนอยู่ในสวนสวรรค์
ซึ่งเป็นกรอบความคิดและที่มาของเทวารัณย์ สปา ทำให้เทวารัณย์ สปา
เป็นสปาชั้นแนวหน้าของทวีปเอเชีย ประกอบด้วย

-   เทวารัณย์ สปา กรุงเทพ โรงแรมดุสิตธานี กรุงเทพ

-   เทวารัณย์ สปา หัวหิน โรงแรมดุสิตธานี หัวหิน

-   เทวารัณย์ สปา พัทยา โรงแรมดุสิตธานี พัทยา

-   เทวารัณย์ สปา มะนิลา โรงแรมดุสิตธานี มะนิลา

-   เทวารัณย์ สปา เชียงใหม่ โรงแรมดุสิตดีทู เชียงใหม่

  น้ำ สปา

เป็นสถานบริการด้านสุขภาพ (สปา) สำหรับโรงแรมระดับ 4 ดาว โดยกรอบความคิดของน้ำ สปา
เน้นถึงความเรียบง่าย และ ความไม่ซับซ้อนของการตกแต่งและการบริการ ปัจจุบันให้บริการอยู่ 2
สาขา ได้แก่

-   น้ำ สปา โรงแรมดุสิตปริ๊นเซส โคราช

-   น้ำ สปา โรงแรมดุสิตปริ๊นเซส เกาะช้าง

ดีฟิต

เป็นสถานออกกำลังกาย (ศูนย์ฟิตเนส) สำหรับโรงแรม 5 ดาวในเครือของ
“ดุสิตอินเตอร์เนชั่นแนล” ตกแต่งด้วยศิลปะสมัยใหม่
พร้อมด้วยอุปกรณ์และสิ่งอำนวยความสะดวกที่ทันสมัยครบครัน
มีเจ้าหน้าที่ประจำศูนย์ฟิตเนสที่พร้อมจะให้คำแนะนำ
และความช่วยเหลือเกี่ยวกับวิธีการออกกำลังกายที่เหมาะสมแก่ผู้ใช้บริการแต่ละราย

3. การศึกษา

เพื่อให้ทรัพยากรบุคคลมีการพัฒนาและเติบโตอย่างมั่นคง
และเป็นการเตรียมบุคลากรที่มีคุณภาพเพื่อรองรับการขยายตัวของโรงแรมกลุ่มดุสิตธานีและอุตสาหกรรมโรงแรมและการบริการทั่วโลก
บริษัท ดุสิตธานี จำกัด (มหาชน)
จึงได้จัดตั้งฝ่ายการศึกษาขึ้นโดยมีวัตถุประสงค์มุ่งเน้นที่จะขยายธุรกิจด้านการศึกษา
และการฝึกอบรมไปยังจังหวัดต่างๆ ในประเทศไทย และต่างประเทศที่มีโรงแรมดุสิตธานีตั้งอยู่
ทั้งนี้เพื่อเป็นการผลิตแรงงานที่มีคุณภาพเข้าทำงานในโรงแรมโดยเฉพาะอย่างยิ่งโรงแรมในกลุ่มดุสิต
และในปีที่ผ่านมาธุรกิจด้านการศึกษาของกลุ่มได้รับการยอมรับและมีการเติบโตอย่างต่อเนื่อง

ในปี พ.ศ. 2551 บริษัท ดุสิตธานี จำกัด (มหาชน) ได้ลงนามให้ความร่วมมือกับมหาวิทยาลัย
Lyceum of the Philippines University (“LPU”)
นับตั้งแต่นั้นทั้งสองสถาบันได้มีการฝึกอบรมบุคลากรด้านการสอน
การเยี่ยมชมและดูงานของบุคลากรระหว่าง 2 สถาบัน
การจัดกิจกรรมกลุ่มเพื่อแลกเปลี่ยนความคิดเห็น การประชุมคณะกรรมการวิชาการ
และการประชุมคณะกรรมการที่ให้คำปรึกษา การแลกเปลี่ยนบุคลากรทางวิชาการ
โดยทั้งสองสถาบันได้ดำเนินการในกิจกรรมดังกล่าวอย่างสม่ำเสมอ
ทำให้ความร่วมมือระหว่างสองสถาบันนี้แน่นแฟ้นและเพิ่มศักยภาพด้านวิชาการให้มีมากขึ้น
ปัจจุบันมีนักศึกษาให้ความสนใจและสมัครเข้าเรียนในหลักสูตรนี้เป็นจำนวนกว่า 6,500 คน
ซึ่งถือได้ว่าความร่วมมือระหว่างสองสถาบันในครั้งนี้ได้รับการตอบรับเป็นอย่างดีและประสบผลสำเร็จเป็นอย่างยิ่ง

ตามสัญญาข้อตกลง วิทยาลัยดุสิตธานี ได้รับการมอบหมายจาก LPU
ให้วางแผนกำหนดแนวทางการเรียนการสอนหลักสูตรปริญญาตรี 3 หลักสูตร ได้แก่
การบริหารโรงแรม ศิลปะการประกอบอาหารและการจัดการภัตตาคาร และ
การจัดการการท่องเที่ยว รวมทั้งหลักสูตรระยะสั้น เช่น การประกอบอาหาร การบริหารส่วนหน้า
การบริหารงานแม่บ้าน และ การจัดการเครื่องดื่ม เป็นต้น
โดยหลักสูตรทั้งหมดได้เปิดสอนที่มหาวิทยาลัย LPU ทั้ง 4 วิทยาเขต ได้แก่ มะนิลา บาทังกาส์
ลากูน่า และ คาวิเต้

ความร่วมมือกันในครั้งนี้ นอกจากจะทำให้สถาบันทั้ง 2
แห่งได้พัฒนามาตรฐานการศึกษาให้สูงขึ้นให้เป็นที่ยอมรับจากทั่วโลกแล้ว
ยังทำให้กลุ่มดุสิตมีพันธมิตรด้านการศึกษาเพิ่มขึ้นและมีโอกาสสามารถคัดเลือกนักศึกษาที่จะจบในอนาคตไปทำงานในโรงแรมของดุสิตในตะวันออกกลางและต่างประเทศอื่นๆอีกด้วย
โดย
กลุ่มดุสิตยังจะได้รับค่าตอบแทนจากส่วนหนึ่งของค่าเล่าเรียนที่ได้รับจากนักเรียนที่สมัครเรียนในหลักสูตรนี้ตามระยะสัญญาซึ่งในช่วงแรกกำหนดไว้
15 ปี

ฝ่ายการศึกษาประกอบด้วย

1. วิทยาลัยดุสิตธานี

โรงเรียนการโรงแรมดุสิตธานีถูกตั้งขึ้นเมื่อวันที่ 1 มิถุนายน พ.ศ. 2536
ด้วยปณิธานของท่านผู้หญิงชนัตถ์ ปิยะอุย ที่จะผลิตบุคลากรที่มีความรู้ความสามารถด้านการโรงแรม
เพื่อพร้อมเข้าทำงานในกลุ่มดุสิต
และเพื่อรองรับการเติบโตของอุตสาหกรรมการท่องเที่ยวของประเทศที่กำลังเติบโตอย่างต่อเนื่อง
โดยเปิดทำการเรียนการสอนหลักสูตรในระดับประกาศนียบัตร 2 ปี 2 หลักสูตร ได้แก่
หลักสูตรด้านการปฏิบัติการโรงแรม (Diploma in Hotel Operations)
และหลักสูตรด้านศิลปะการประกอบอาหาร (Professional Chef Diploma)

นับตั้งแต่เริ่มเปิดดำเนินการเรียนการสอนเป็นต้นมา
โรงเรียนการโรงแรมดุสิตธานีได้มุ่งเน้นความเป็นเลิศทางวิชาการ
และการจัดการเรียนการสอนอย่างมีคุณภาพ
ทั้งภาคทฤษฎีและภาคปฏิบัติจนได้รับอนุมัติจากทบวงมหาวิทยาลัยให้เลื่อนสถานะเป็นวิทยาลัย
เปิดสอนระดับปริญญาตรีตั้งแต่ปีการศึกษา 2539 เป็นต้นมา

ปี 2553 วิทยาลัยดุสิตธานี เปิดสอนหลักสูตรระดับปริญญาตรีคือ หลักสูตรบริหารธุรกิจบัณฑิต จำนวน
5 สาขาวิชา ได้แก่

1.  สาขาวิชาการจัดการโรงแรมและรีสอร์ท

2.  สาขาวิชาการจัดการครัวและศิลปะการประกอบอาหาร

3.  สาขาวิชาการจัดการท่องเที่ยว

4.  สาขาวิชาการจัดการสปา

5.  สาขาวิชาการจัดการไมซ์และอิเว็นตส์

หลักสูตรนานาชาติระดับปริญญาตรี จำนวน 2 สาขาวิชา ได้แก่

1.  สาขาการจัดการโรงแรมและรีสอร์ท

2.  สาขาการจัดการครัวและภัตตาคารร่วมกับสถาบันเลอ กอร์ดอง เบลอ

หลักสูตรบริหารธุรกิจมหาบัณฑิต ระดับปริญญาโท 1 สาขาวิชา ได้แก่

1.  สาขาวิชาการจัดการโรงแรมและภัตตาคาร

นอกจากนี้ วิทยาลัยดุสิตธานี ยังได้เปิดสอนหลักสูตรฝึกอบรมและให้บริการวิชาการหลายหลักสูตร
เช่น หลักสูตร Mini-MBA in Hospitality Management หลักสูตร Executive Program
in Hotel Management หลักสูตรอุตสาหกรรมระยะสั้น 3 เดือน (Hospitality Access
Program) และหลักสูตรการประกอบอาหารไทยมืออาชีพ เป็นต้น
รวมทั้งวิทยาลัยดุสิตธานีได้รับอนุญาตให้เป็นสถานที่ทดสอบฝีมือคนหางาน
เพื่อไปทำงานในต่างประเทศ จากกรมพัฒนาฝีมือแรงงาน กระทรวงแรงงาน ใน 5 สาขาวิชาชีพ
ได้แก่ พนักงานประกอบอาหาร พนักงานผสมเครื่องดื่ม พนักงานบริการอาหารและเครื่องดื่ม
พนักงานต้อนรับส่วนหน้า และ พนักงานทำความสะอาด

วิทยาลัยดุสิตธานีได้ลงนามเพื่อความร่วมมือทางวิชาการกับสถาบันมีชื่อต่างๆ อาทิ

1.  School of Hotel and Tourism Management, Hong Kong Polytechnic
    University - Hong Kong,

  People Republic of China

2.  William Angliss Institute of TAFE – Melbourne, Australia

3.  William F. Harrah College of Hotel Administraion, University of
    Nevada, Las Vegas - Singapore

  Campus

4.  Saxion University of Applied Sciences - Netherland

5.  Cesar Ritz Colleges - Switzerland

6.  University College Birmingham - United Kingdom

7.  Lyceum of the Philippines University - Philippines

จากการที่วิทยาลัยดุสิตธานีได้มุ่งเน้นความเป็นเลิศด้านวิชาการและผลิตบัณฑิตที่จบการศึกษาและประสบความสำเร็จในอาชีพการงานเป็นอย่างดี
ทำให้ในปี 2540 วิทยาลัยได้รับรางวัลเหรียญทองด้านการศึกษาและฝึกอบรมจาก PATA
(PATA-Gold Award Education & Training)

ในปี 2552 – 2553
วิทยาลัยได้รับคัดเลือกจากกระทรวงการท่องเที่ยวและกีฬาให้จัดทำหลักสูตรระดับประกาศนียบัตรเพื่อพัฒนาสมรรถนะขั้นพื้นฐานของบุคลากรที่ประกอบวิชาชีพท่องเที่ยวของภูมิภาคอาเซียน
ในกลุ่มสาขาวิชาชีพการให้บริการอาหารและเครื่องดื่ม การจัดการงานส่วนหน้า และงานแม่บ้าน
นอกจากนี้ นักศึกษาของวิทยาลัยได้สร้างชื่อเสียงให้กับสถาบัน
โดยได้รับรางวัลจากการเข้าประกวดในด้านต่างๆ จากสถาบันและองค์กรที่มีชื่อเสียงอีกมากมาย
เช่น รางวัลรองชนะเลิศอันดับหนึ่งจากการแข่งขันการประกอบอาหารในโครงการ The World
Skills ASEAN Competition 2010 เป็นต้น

วิทยาลัยดุสิตธานีตั้งอยู่บนถนนศรีนครินทร์ เขตประเวศ กรุงเทพฯ บนเนื้อที่ 12 ไร่
ประกอบด้วยอาคารเรียน 2 อาคาร มีพื้นที่ใช้สอยทั้งสิ้น 14,083 ตารางเมตร โดยมีห้องเรียน
ห้องฝึกปฏิบัติ ห้องสาธิต และห้องครัวที่ทันสมัยและอุปกรณ์การเรียนการสอนครบครัน ปี 2553
วิทยาลัยดุสิตธานีมีจำนวนนักศึกษาเต็มเวลาทั้งระดับปริญญาตรีและปริญญาโททั้งสิ้น 2,352 คน

วิทยาลัยดุสิตธานีได้ดำเนินการขยายการจัดการศึกษาไปยังส่วนภูมิภาค
โดยมีโครงการจัดตั้งศูนย์การศึกษานอกสถานที่ตั้ง ณ เมืองพัทยา จังหวัดชลบุรี
คาดว่าจะเริ่มเปิดสอนในปีการศึกษา 2554 ในหลักสูตรบริหารธุรกิจบัณฑิต ระดับปริญญาตรี 3
สาขาวิชา ได้แก่ สาขาวิชาการจัดการโรงแรมและรีสอร์ท
สาขาวิชาการจัดการครัวและศิลปะการประกอบอาหาร และสาขาวิชาการจัดการไมซ์และอิเว็นตส์
รวมถึงการให้บริการวิชาการอื่นๆ

2. บริษัท ดุสิตเพื่อพัฒนาผู้บริหาร จำกัด

บ. ดุสิตเพื่อพัฒนาผู้บริหาร ตั้งขึ้นเมื่อปี 2547
โดยมีวัตถุประสงค์เพื่อให้การฝึกอบรมแก่หน่วยงานและบุคคลทั่วไป
ซึ่งในลำดับแรกได้มุ่งเน้นการพัฒนาบุคลากรในองค์กรของ “ดุสิตอินเตอร์เนชั่นแนล”
โดยมีหลักสูตรการอบรมให้กับผู้บริหารระดับสูง เพื่อให้มีประสิทธิภาพและศักยภาพในการทำงานสูงขึ้น
หลักสูตรฝึกอบรมให้กับผู้บริหารระดับกลางเพื่อพัฒนาศักยภาพการทำงานและการบริหารงานเพื่อเตรียมความพร้อมให้พนักงานเหล่านี้ก้าวขึ้นเป็นผู้บริหารระดับสูงหรือพร้อมที่จะเข้าไปทำงานในโรงแรมเปิดใหม่ต่อไป
นอกจากนี้ยังมีหลักสูตรที่ออกแบบเพื่อสนองความต้องการด้านการฝึกอบรมของพนักงานในด้านต่างๆ
เช่น การทำงานร่วมกัน มาตรฐานของการให้บริการ และ
การบริการที่ทำให้ลูกค้าเกิดความพึงพอใจสูงสุด เป็นต้น บริษัทรับให้คำปรึกษาด้านการฝึกอบรม
การพัฒนาบุคลากร และรับจัดฝึกอบรมนอกสถานที่ด้วย

ในปี 2553 บริษัทได้ทำหลักสูตรฝึกอบรมทั้งหมด 158 หลักสูตร
โดยมีผู้เข้าเรียนและผ่านการฝึกอบรมทั้งสิ้น 3,830 คน

บ. ดุสิตเพื่อพัฒนาผู้บริหาร มีสำนักงานอยู่ที่อาคารพาณิชย์ดุสิตธานี ชั้น 5 เลขที่ 946 ถนนพระราม
4 แขวงสีลม เขตบางรัก กรุงเทพฯ 10500

3. บริษัท เลอ กอร์ดอง เบลอ ดุสิต จำกัด

บริษัท เลอ กอร์ดอง เบลอ ดุสิต จัดตั้งขึ้นโดยการร่วมทุนระหว่างบริษัท ดุสิตธานี จำกัด (มหาชน)
กับ เลอ กอร์ดอง เบลอ อินเตอร์เนชั่นแนล ภายใต้บริษัทร่วมทุนนี้ได้จัดตั้ง
โรงเรียนสอนการประกอบอาหารเลอ กอร์ดอง เบลอ ดุสิต ขึ้น
ซึ่งได้รับอนุมัติจากกระทรวงศึกษาธิการให้เปิดทำการเรียนการสอนครั้งแรกเดือนกรกฎาคม 2550
ซึ่งในปี 2554 โรงเรียนจะเปิดดำเนินการครบ 4 ปี
โดยทุกหลักสูตรที่โรงเรียนเปิดสอนได้รับการรับรองจากกระทรวงศึกษาธิการ

เลอ กอร์ดอง เบลอ เป็นสถาบันที่สอนการประกอบอาหารแบบฝรั่งเศสที่ได้รับการยอมรับทั่วโลก
โดยเปิดสอนมานานกว่า 115 ปี ปัจจุบันมีโรงเรียนทั้งหมดมากกว่า 30 โรงเรียน ใน 15
ประเทศทั่วโลก โดยมีโรงเรียนที่กำลังจะเปิดดำเนินการใหม่ที่ประเทศสเปน และมาเลเซีย เร็วๆ
นี้

หลักสูตรที่เปิดสอน

-   หลักสูตรเต็มเวลา (Weekday Class)

-   หลักสูตรนอกเวลา (Saturday Class)

    1.  หลักสูตรคลาสสิคไซเคิล (Classic Cycle)

หลักสูตรคลาสสิคไซเคิล แบ่งออกเป็น 2 หลักสูตร คือ หลักสูตรการประกอบอาหารคาว
และหลักสูตรการประกอบขนมอบ มีการเรียนการสอนเป็นภาษาอังกฤษโดยอาจารย์เชฟผู้สอน
และมีผู้ชำนาญการด้านอาหารเป็นผู้แปลเป็นภาษาไทย แต่ละหลักสูตรแบ่งออกเป็น 3 ระดับขั้น คือ
ระดับขั้นต้น ขั้นกลาง และขั้นสูง

1.  ประกาศนียบัตรวิชาการประกอบอาหารคาว (Le Cordon Bleu Diplôme de Cuisine )
    การเรียนการสอนแบ่งออกเป็น 3 ระดับขั้น คือ

    1.  ระดับขั้นต้น (Basic Level) : ระยะเวลาเรียน 180 ชั่วโมง/3 เดือน

    2.  ระดับขั้นกลาง (Intermediate Level) : ระยะเวลาเรียน 180 ชั่วโมง/3 เดือน

    3.  ระดับขั้นสูง (Superior Level) : ระยะเวลาเรียน 180 ชั่วโมง/3 เดือน

2.  ประกาศนียบัตรวิชาการประกอบขนมอบ (Le Cordon Bleu Diplôme de Pâtisserie)
    การเรียนการสอนแบ่งออกเป็น 3 ระดับขั้น คือ

    1.  ระดับขั้นต้น (Basic Level) : ระยะเวลาเรียน 180 ชั่วโมง/3 เดือน

    2.  ระดับขั้นกลาง (Intermediate Level) : ระยะเวลาเรียน 180 ชั่วโมง/3 เดือน

    3.  ระดับขั้นสูง (Superior Level) : ระยะเวลาเรียน 180 ชั่วโมง/3 เดือน

3.  ประกาศนียบัตรวิชาการประกอบอาหารคาวและขนมอบ (Le Cordon Bleu Grand
    Diplôme)

  เมื่อสำเร็จการศึกษาทั้ง 2 หลักสูตรในหลักสูตรการประกอบอาหารคาว และขนมอบในทุกระดับขั้น
  คือ ขั้นต้น ขั้นกลาง และขั้นสูง ผู้เรียนจะได้รับประกาศนียบัตร เลอ กอร์ดอง เบลอ Grand
  Diplôme

2.  หลักสูตรวิชาการครัวไทย (Professional Thai Cuisine Programme)

  ประกาศนียบัตรวิชาการครัวไทย (Diplôme de Thai Cuisine)
  การเรียนการสอนแบ่งออกเป็น 3 ภาคการศึกษา รวมระยะเวลาเรียนทั้งหมด 540 ชั่วโมง/ 9
  เดือน

3.  หลักสูตรวิชาการทำขนมปัง (Professional Bakery)

  3.1 หลักสูตรวิชาการทำขนมปังขั้นพื้นฐาน (Basic Level) ระยะเวลาเรียน 120 ชั่วโมง

  3.2 หลักสูตรวิชาการทำขนมปังขั้นสูง (Advance Level) ระยะเวลาเรียน 120 ชั่วโมง

4.  หลักสูตรระยะสั้น

1.  หลักสูตรการทำกาแฟ (Barista: The Art of Coffee-making) ระยะเวลาเรียน 18
    ชั่วโมง

2.  หลักสูตรการทำขนมปัง (Boulangerie: The Art of Bread-making) ระยะเวลาเรียน
    25 ชั่วโมง

3.  หลักสูตรความรู้เกี่ยวกับไวน์ (Wine Studies) ระยะเวลาเรียน 45 ชั่วโมง

4.  หลักสูตรวิชาการประกอบอาหารคาว และขนมอบ (Cuisine & Pâtisserie Workshops)
    ระยะเวลาเรียน 6 ชั่วโมง

5.  หลักสูตรวิชาการประกอบอาหารและขนมไทย (Thai Cuisine & Dessert Workshops)
    ระยะเวลาเรียน 6 ชั่วโมง

หลักสูตรศิลปะการประกอบอาหารได้นำหลักการ ทักษะ ตลอดจนเทคนิคสำคัญต่างๆ
ของการประกอบอาหารแบบฝรั่งเศส มาถ่ายทอดให้ผู้เรียน
ซึ่งตลอดทั้งหลักสูตรนี้จะอยู่ภายใต้คำแนะนำ และการดูแลอย่างใกล้ชิดโดยอาจารย์เชฟผู้สอน
ที่มีประสบการณ์สูงด้านการสอน การทำอาหารและขนมอบ โดยใช้หลักการเรียนการสอนของ เลอ
กอร์ดอง เบลอ ที่มุ่งเน้นให้ผู้เรียนมีความรู้จากการเรียนระหว่างการสาธิตการประกอบอาหาร
และได้ลงมือปฏิบัติอาหารนั้นๆ ในห้องปฏิบัติการครัว

โรงเรียนสอนการประกอบอาหาร เลอ กอร์ดอง เบลอ ดุสิต ตั้งอยู่ที่ อาคารพาณิชย์ดุสิตธานี ชั้น 1
เลขที่ 946 ถนนพระราม 4 เขตบางรัก กรุงเทพฯ มีพื้นที่โดยประมาณ 2,000 ตารางเมตร
โรงเรียนได้รับการออกแบบเป็นอย่างดีและมีเครื่องมือเครื่องใช้ในการเรียนการสอนที่ทันสมัย
โดยแบ่งเป็นห้องครัวประกอบอาหารคาว ห้องครัวประกอบอาหารหวาน ห้องครัวเอนกประสงค์
ห้องครัวประกอบอาหารนานาชาติ ห้องสาธิตประกอบอาหาร
ห้องเรียนสำหรับหลักสูตรความรู้เกี่ยวกับไวน์ ห้องเรียนทำกาแฟ และห้องสมุด เป็นต้น

4. การบริหารจัดการส่วนกลาง

เป็นการบริหารจัดการในด้านนโยบาย กำหนดกลยุทธ์ วิสัยทัศน์ ทิศทางของบริษัท รวมทั้งกำหนด
กฎระเบียบ และการปฏิบัติงาน ควบคุมภายใน เพื่อให้อยู่ในมาตรฐาน และสอดคล้องกันทั้งกลุ่ม
การแบ่งแยกงาน และความรับผิดชอบงานส่วนดังกล่าวออกจากงานใน 3 ส่วนข้างต้น
เพื่อแบ่งแยกอำนาจหน้าที่ให้ชัดเจน ทำให้เกิดความคล่องตัวในการบริหารงาน
และเพื่อผลประโยชน์สูงสุดต่อภาพรวมของการบริหารองค์กร
การบริหารจัดการส่วนกลางขึ้นตรงกับหัวหน้าฝ่ายปฏิบัติการฝ่ายการเงิน (CFO) และ
ประธานฝ่ายปฏิบัติการ (CEO) ยกเว้น ฝ่ายตรวจสอบภายในที่ขึ้นตรงกับคณะกรรมการตรวจสอบ

การบริหารจัดการส่วนกลางประกอบด้วยฝ่ายต่างๆ ดังนี้

-   สำนักงานเลขานุการบริษัทและฝ่ายกฎหมาย

-   ฝ่ายบัญชีและการเงิน

-   ฝ่ายบัญชีโรงแรมและควบคุม

-   ฝ่ายตรวจสอบภายใน

-   ฝ่ายจัดซื้อกลาง

-   ฝ่ายบริหารความเสี่ยง

-   ฝ่ายอาคารสำนักงาน

-   ฝ่ายบริการทางเทคนิค

-   ฝ่ายพัฒนาโรงแรม

4.2 การตลาดและภาวะการแข่งขัน

การทำการตลาดของผลิตภัณฑ์และบริการที่สำคัญ

สองปีที่ผ่านมาสถานการณ์ทางการเมืองที่ดูเสมือนผ่อนคลายลงและการคาดการณ์เศรษฐกิจปี 2554
ที่ไปในทางบวก ดุสิต อินเตอร์เนชั่นแนลขอเริ่มต้นปี 2554
ด้วยความมั่นใจและจะดำเนินธุรกิจอย่างแข็งขัน

ปี 2553
ดุสิตได้รับการคาดหวังว่าจะมีการฟื้นตัวของธุรกิจเนื่องมาจากสัญญาณการฟื้นตัวของเศรษฐกิจในเอเชียแปซิฟิค
ที่ดูเหมือนจะดีกว่าในภูมิภาคอื่นๆ หลังการล้อมชุมนุมการประชุมอาเซียนซับมิตที่พัทยาเดือนเมษายน
2552 และการปิดสนามบินสุวรรณภูมิในเดือนธันวาคม นำมาสู่การชุมนุมใหญ่ในกรุงเทพมหานคร
ทำให้ภาพลักษณ์การท่องเที่ยวของประเทศไทยเสียหายเป็นผลให้รายได้รวมของห้องพักตกต่ำทั่วประเทศ

การชุมนุมทางการเมืองในเดือนมีนาคม 2553 ทำให้ประเทศไทยมีภาพลักษณ์ที่ไม่ดี
ผู้ชุมนุมประกาศว่าจะปักหลักชุมนุมกันถึงสองเดือนเต็ม ณ ใจกลางกรุงเทพมหานคร
นำไปสู่การกระชับวงล้อมจากรัฐบาลเมื่อวันที่ 14 พฤษภาคม 2553
ทำให้สำนักงานส่วนกลางที่ถนนสีลมต้องปิดทำการชั่วคราว ผู้บริหารและพนักงานในแผนก Sales &
Marketing ได้ย้ายไปปฏิบัติงานที่โรงแรมดุสิตปริ๊นเซส ศรีนครินทร์ ระหว่าง 17-21 พฤษภาคม
2553 และตั้งศูนย์กลางการปฏิบัติงานขึ้นที่นั่น
ในช่วงวิกฤตพนักงานปฏิบัติงานกันอย่างหนักเพื่อกอบกู้ความเชื่อมั่นของกรุงเทพมหานครกลับคืนมาผ่านการให้สัมภาษณ์ของคุณชนินทธ์
โทณวณิก ประธานเจ้าหน้าที่บริหาร กับ สถานีโทรทัศน์ CNN
และการสื่อสารผ่านช่องทางอิเล็คโทรนิกส์กับลูกค้าและคู่ค้า การรณรงค์ “Together for
Thailand” ได้ถูกกำหนดขึ้นเพื่อความร่วมมือร่วมใจเมื่อโรงแรมดุสิตธานี
กรุงเทพและสำนักงานส่วนกลางกลับมาเปิดทำการอีกครั้ง

ช่วงเวลาหลังจากนั้น ดุสิตมุ่งเน้นไปยังตลาดการท่องเที่ยวในประเทศ จนไตรมาสที่ 4
ที่ตลาดต่างประเทศเริ่มกลับมาเชื่อมั่นในประเทศไทยพร้อมๆ
กับการยกเลิกการประกาศสถานการณ์ฉุกเฉินเมื่อ 21 ธันวาคม 2553 ซึ่งเอื้อให้กลุ่ม MICE
(Meeting, Incentive, Convention and Exhibition -
การจัดการประชุมนานาชาติและจัดนิทรรศการนานาชาติขนาดใหญ่) ได้เดินทางมาอย่างไม่มีข้อจำกัด
ประมาณการอัตราค่าห้องพักเฉลี่ยเมื่อเปรียบเทียบปี 2554 กับ ปี 2551 ลดลงร้อยละ 12
รายได้ต่อห้องตกลงร้อยละ 11.5 อย่างไรก็ตาม ตัวเลขดังกล่าวได้เพิ่มขึ้นจากปี 2553

การดำเนินธุรกิจในต่างประเทศ โรงแรมดุสิตธานี มะนิลา มีศักยภาพอย่างสูง
ขณะที่ตลาดดูไบธุรกิจเริ่มเติบโตช้าลงสืบเนื่องมาจากปริมาณห้องพักที่มากกว่าความต้องการของตลาด
ในทางกลับกัน โรงแรมดุสิตธานี เลควิว
ไคโรกับคณะผู้บริหารชุดใหม่สามารถทำรายได้เท่าที่ได้ทำการประมาณการไว้

ฝ่ายขายและการตลาดส่วนกลาง

ปี 2552 และ 2553 ที่ผ่านมา
ดุสิตต้องทำการเปลี่ยนแปลงความเชื่อที่มีผลต่อพฤติกรรมของโรงแรมในเครือดุสิต
โดยเฉพาะดุสิตธานีที่เชื่อมั่นตลาดอังกฤษและยุโรป
โดยหันไปให้ความสนใจกับตลาดท่องเที่ยวระยะสั้นของนักท่องเที่ยวจากเอเชียแปซิฟิคและตะวันออกกลางแทน
จึงต้องเพิ่มการประชาสัมพันธ์ผ่านฝ่ายขายและฝ่ายประชาสัมพันธ์ให้มากขึ้น
โดยเฉพาะอย่างยิ่งในช่วงเวลาที่เกิดวิกฤตทางการเมืองในประเทศไทย

มีนาคม 2552 ดุสิต อินเตอร์เนชั่นแนลได้เข้าเป็นสมาชิกของกลุ่ม Preferred Hotels
เพื่อขยายเครือข่ายการขายไปยังภูมิภาคอื่นๆ ด้วยสำนักงาน 29 แห่งทั่วโลก
โดยเฉพาะแถบอเมริกาและยุโรปที่มีกลุ่มลูกค้า FIT (Free and Independent Traveler -
นักท่องเที่ยวที่จัดการเดินทางท่องเที่ยวด้วยตนเอง และลูกค้ากลุ่มประชุมสัมมนา) กลุ่ม Preferred
Hotels ยังมีโครงการสำหรับกลุ่มลูกค้าที่นิยมการสะสมแต้มเมื่อเข้าพัก (Corporate RFPs)

อย่างไรก็ตาม ผลกระทบที่แท้จริงไม่ได้ถูกนำมาคำนวณไว้ จนกว่าการเชื่อมต่อกับระบบ PHG CRS
และ BC code จะแล้วเสร็จในกุมภาพันธ์ 2554
แต่ผลกระทบจากการชุมนุมทางการเมืองทำให้การเจริญเติบโตลดลงจนถึงไตรมาส 4 ของปี 2553
สัญญาณการเติบโตในการจองผ่านทาง GDS โดยช่องทาง PHG แสดงสัญญาณในเชิงบวกสำหรับปี
2554 และจะมีการวิเคราะห์เพิ่มเติมเป็นประจำทุกเดือน

ฝ่ายขายและฝ่ายการตลาดของดุสิต อินเตอร์เนชั่นแนลรับผิดชอบในการเป็นผู้นำ
สนับสนุนและชี้นำทิศทางให้ใช้จ่ายอย่างมีประสิทธิภาพและให้เกิดกำไรสูงสุด
อีกทั้งยังได้ริเริ่มการตลาดสำหรับส่วนกลางและแต่ละโรงแรม เพื่อความสำเร็จของค่าห้องพัก
ผู้อำนวยการฝ่ายขายและการตลาดของแต่ละโรงแรมจะรับผิดชอบผลประกอบการของโรงแรมเพื่อให้สอดคล้องกับการแข่งขันและงบประมาณที่ตั้งไว้

สำหรับแผนการโฆษณาหลักในไตรมาส 4 ปี 2553 ของบริษัทจะเริ่มในเดือนตุลาคม
(ต่อเนื่องจนถึงไตรมาส 1 ของปี 2554 ) ที่ได้รวมสื่อสิ่งพิมพ์และแบบออนไลน์ด้วยการลงทุน 15
ล้านบาท (ประมาณ 500,000 เหรียญสหรัฐ)
วัตถุประสงค์ของแผนการโฆษณาคือเพื่อให้คนได้รับรู้เครื่องหมายการค้าของดุสิตอินเตอร์เนชั่นแนลในตลาดโดยเฉพาะภูมิภาคเอเชียแปซิฟิค
ตะวันออกกลาง และสหราชอาณาจักร ที่เป็นตลาดหลักส่วนใหญ่ของดุสิตอินเตอร์เนชั่นแนล
การขับเคลื่อนการจองห้องกับ dusit.com และติดตามผ่านทาง QR code (บาร์โค้ด 2 มิติ
ที่สามารถอ่านบาร์โค้ด โดยสามารถใช้เครื่องอ่านบาร์โค้ด หรือใช้โทรศัพท์มือถืออ่านได้ทันที)

นอกจากนี้ แพ็คเกจ " Click It’s Magic " ที่มีวัตถุประสงค์เพื่อจะใช้ Dusit Best Rate
(DBR) กับการลดราคาคืนแรกเพื่อนำส่วนลดไปใช้จ่ายค่าอาหารและเครื่องดื่ม
การส่งเสริมการขายนี้สามารถใช้ได้จนถึงวันที่ 31 มีนาคม 2554
และการโฆษณาออนไลน์จะสิ้นสุดในกลางเดือนกุมภาพันธ์ 2554 สำหรับ dusitD2
การส่งเสริมการขายนี้ยังสามารถใช้ได้ตลอดช่วงเวลานี้

ตลาดหลักและช่องทางจัดจำหน่ายสำหรับกิจกรรมการขายปี 2554 ยังคงเป็น :

-   E distribution and OTAs (online travel agencies) ผ่านช่องทางออนไลน์ผ่าน
    dusit.com ตั้งเป้าไว้ที่ 25%

-   Mice - ลุกค้ากลุ่มการจัดการประชุมนานาชาติและจัดนิทรรศการนานาชาติขนาดใหญ่

-   Corporate RFPs- กลุ่มลูกค้าที่นิยมการสะสมแต้มเมื่อเข้าพัก

-   ฝ่ายขายของแต่ละโรงแรม

-   หน่วยงานประชาสัมพันธ์ในต่างประเทศ

เมื่อเดือนกรกฎาคม 2553 มีการประชุมผู้จัดการทั่วไป ซึ่งกล่าวถึงลำดับความสำคัญดังต่อไปนี้

1.  ภายใน 5 ปี จะบรรลุวัตถุประสงค์ของแต่ละเครื่องหมายการค้า

2.  ตั้งกลยุทธ์การตลาดตามส่วนที่สำคัญทั้งโรงแรมและองค์กร :

-   MICE

-   Corporate

-   High yield FIT direct bookings

3.  เอาใจใส่โรงแรมที่มีปัญหาด้านผลประกอบการ

ตลาดที่คาดว่าจะเป็นตลาดหลักของดุสิตจะเป็นการท่องเที่ยวระยะสั้นในภูมิภาคเอเชียแปซิฟิคและตะวันออกกลาง
โดยเฉพาะอย่างยิ่งอินเดีย จีนและกลุ่มประเทศริมอ่าวอาหรับ 6 ชาติ เป็นลำดับความสำคัญแรก
ตามด้วยญี่ปุ่น เกาหลี และประเทศอื่นๆ ในเอเชีย รวมทั้งตลาดรองที่สหราชอาณาจักรและยุโรป

ภารกิจของแผนกการขายและการตลาดส่วนกลางคือ หมวดสำนักงานของบริษัท คือการ "provide
Dusit International with dynamic, innovative, cost effective support and
leadership in sales and marketing”:

การบริหารรายได้

E Business & CRSO

-   นำการบริหารจัดการแบบอื่นๆ มาใช้เพื่อเพิ่มราคาขายของห้องพัก โดยตั้งเป้าให้เพิ่มร้อยละ 5

-   ได้เริ่มทีม cluster revenue ในไตรมาสที่ 4 ของปี 2553

-   EZYield และ OTA และ DBR ได้นำมาใช้เพื่อเพิ่มช่องทางการขายผ่าน dusit.com
    โดยตั้งเป้าไว้ที่ ร้อยละ 25

-   ใช้กระบวนการวิเคราะห์กับทุกโรงแรม โดยเริ่มใช้กับโรงแรมที่มีสัญญาณอันตราย (Red
    Flag) ใน 3 เดือนแรกของปี 2554

-   ใช้กระบวนการการจัดการทางบัญชีและการขายกับทุกโรงแรม

-   จะมีการนำโปรแกรมวิเคราะห์ขั้นสูงมาใช้เพื่อดูช่องทางและโอกาสการขายแบ่งตามกลุ่มลูกค้าชนิดต่างๆ

-   dusit.com ขั้นที่ 2 จะส่งเสริมการจองห้องพัก และการปรับปรุงให้ลูกค้าสะดวกมากขึ้น
    ได้เปิดใช้ในปลายเดือนมกราคม 2554 ที่รวมเอาแพ็คเกจการท่องเที่ยวต่างๆ ใส่ไว้ด้วย เช่น
    ฮันนีมูน/ครอบครัว

-   Google Analytics จะถูกนำมาใช้ในการวิเคราะห์พฤติกรรมของลูกค้า
    และจะนำมาปรับปรุงใช้กับเว็บไซต์ www.dusit.com

-   ให้ความสำคัญในการใช้ Search Engine Optimisation หรือเครื่องมือค้นหาบนเว็บไซต์
    www.dusit.com เท่ากับการพัฒนาระบบจองห้องพัก แผนก E-business ได้ทำงานร่วมกับ
    บ. Marketing Ignite เพื่อปรับปรุงเครื่องมือค้นหา และบันทึกสถิติการเข้าชมเว็บไซต์
    รวมถึงการใช้เวลาหน้าเว็บไซต์เมื่อมีการจองห้องพัก ตั้งเป้าการเพิ่มยอดจองไว้ที่ร้อยละ 25

-   แต่ละโรงแรมจะต้องให้ความสำคัญกับการรวบรวม
    และจัดการข้อมูลอย่างมีประสิทธิภาพโดยแผนก E-business จะเป็นผู้ดูแลร่วมกับ global
    sales

-   ปรับปรุงฐานข้อมูล
    และประวัติการเข้าพักของแขกเพื่อจะได้นำข้อมูลมาใช้อย่างมีประสิทธิภาพมากที่สุด

-   จะนำโปรแกรมติดตามการรับโทรศัพท์มาใช้ที่แผนกจองห้องพักเพื่อดูสถิติสายที่ไม่ได้รับและเพื่อควบคุมตรวจสอบช่วงเวลาการสนทนาระหว่างพนักงาน

-   การเปลี่ยนแปลงราคาห้องพักต้องปรับปรุงอีกเพื่อให้ความสะดวกกับลูกค้ามากที่สุด

-   คลังข้อมูลจะขยายเพิ่มขึ้นภายใต้โครงการ BI Cognos
    โดยแผนกสารสนเทศและการเงินเป็นผู้ผลักดันโครงการนี้

ด้านการขาย

-   เครือข่ายสำนักงานขายส่วนภูมิภาคจะขยายตัวไปที่ประเทศจีน ดูไบ และอินเดีย
    สำนักงานขายในปัจจุบันมีอยู่ที่ ฮ่องกง สิงคโปร์ เยอรมนี ลอนดอน
    และได้รับการช่วยเหลือจากสำนักงานเครือข่ายกลุ่ม Preferred Hotels อีก 29 แห่ง

-   แผนการเข้าร่วมงานเทรดโชว์และโรดโชว์ในต่างประเทศได้มีการปรับตารางเพื่อให้สอดคล้องกับ
    PHG เพื่อให้ได้รับประโยชน์สูงสุด ลดค่าใช้จ่ายและได้ผลตอบแทนมากที่สุด

-   สำนักงานขายส่วนกลางของดุสิตปริ๊นเซสตั้งอยู่ที่จังหวัดกรุงเทพมหานครเพื่อดูแลลูกค้าแต่ละกลุ่ม
    เช่น กลุ่มบริษัทเอกชน หน่วยงานราชการ หรือกลุ่มประชุมสัมมนา
    การตั้งสำนักงานขายนี้ขึ้นมาเพื่อให้เป็นมาตรฐานสำหรับโรงแรม
    (และจะจัดตั้งสำนักงานขายที่ญี่ปุ่นต่อไป)

-   สำนักงานขายที่ญี่ปุ่นได้มีการขยายตัวไปถึงระดับการขายโดยตรงโดยมีผู้อำนวยการฝ่ายขาย
    มุ่งเน้นไปที่กลุ่มลูกค้าหลักๆ และช่วยสนับสนุนโรงแรมอื่นๆ

-   โปรแกรม Sales Force Automation (SFA)
    ที่ใช้บริหารจัดการกลุ่มลูกค้าซึ่งเป็นส่วนหนึ่งของโปรแกรม Opera ที่ถูกนำมาใช้ในปี 2553
    เพื่อทำให้ระบบการดูแลลูกค้ามีประสิทธิภาพมากขึ้น
    ถึงแม้ว่าจะพบอุปสรรคเล็กน้อยที่สำนักงานประเทศเยอรมันและอังกฤษ อย่างไรก็ตาม ปี 2554
    นี้ จะเริ่มใช้ที่ฮ่องกงและสิงคโปร์

-   DLeads คือโปรแกรมที่จัดทำขึ้นมาสำหรับพนักงานขายทุกระดับเพื่อช่วยขายโรงแรมอื่นๆ
    โดยได้รับค่าตอบแทน การฝึกอบรมจะต้องได้รับการสนับสนุนจากฝ่ายทรัพยากรบุคคล

-   เป้าหมายและ KPI ของตัวชี้วัดที่จะนำมาใช้กับพนักงานทุกระดับได้เป็นที่ยอมรับ

-   การฝึกวิธีขายมี 4 ระดับ เป็นสิ่งจำเป็นที่จะใช้ DTBK เริ่มการฝึกอบรมครั้งแรกในปี 2552
    แต่ในปี 2553สถานการณ์ทางการเมืองในประเทศไทยทำให้ล่าช้าออกไป
    แต่จะนำกลับมาใช้อีกครั้งในปี 2554

ด้านการตลาด

-   จะมีการแก้ไขการวางโครงสรางเครื่องหมายการค้า (Brand Architecture)
    แหล่งข้อมูล และองค์ประกอบต่างๆ ของเครื่องหมายการค้า (Brand Resources)
    รวมเครื่องหมายการค้าย่อย (Brand Guardianship) ของแต่ละโรงแรม
    และจะทำสรุปแบบออนไลน์ของสื่อการตลาด

-   จะมีการแก้ไขปรับปรุง ช่องโทรทัศน์ของโรงแรม และได้เริ่มออกแบบมาตั้งแต่พฤศจิกายน
    2553

-   เร่งประชาสัมพันธ์ดุสิตธานี กรุงเทพ ดุสิตธานี พัทยา และดุสิตธานี มะนิลา
    ผ่านสื่อโฆษณาทางโทรทัศน์ ช่อง BBC และ Star Channels ที่จะออกอากาศในช่วง
    ธันวาคม 2553 ถึง กุมภาพันธ์ 2554 เพื่อสื่อสารให้นักท่องเที่ยวเข้ามาใช้บริการมากขึ้น
    โดยจะมีดุสิตธานี ลากูน่า ภูเก็ต ร่วมโครงการด้วยในอนาคต
    โครงการผลิตสื่อประชาสัมพันธ์ทางโทรทัศน์นี้ขึ้นอยู่กับการรับประกันการจองห้องพัก
    และเพื่อเสริมสร้างภาพลักษณ์ของเครื่องหมายการค้าดุสิตธานีผ่านทาง ASPAC
    อีกทั้งยังสร้างชื่อให้แก่เครื่องหมายการค้าดุสิตอินเตอร์เนชั่นแนล

-   จะมีการปรับปรุงดุสิตโกลด์คาร์ด เริ่มทำแล้วเมื่อปลายปี 2553 และจะแล้วเสร็จกุมภาพันธ์
    2554

-   โปรแกรมโอเปร่าฉบับปรับปรุงใหม่จะนำมาใช้เพื่อปรับปรุงฐานลูกค้าของดุสิตโกลด์คาร์ด และ
    Dusit Executive เริ่มทำแล้วเมื่อต้นปี 2554

-   ความน่าเชื่อถือในการแลกคะแนนของ Dusit Executive Club
    เป็นสิ่งที่ต้องพิจารณาอย่างด่วนเกี่ยวกับสินค้า จำนวนคะแนนและค่าเงิน

-   ตามที่ได้มีการปรับปรุงโครงการดุสิต ไวน์ แอนด์ ไดน์ ในปี 2551 และปัจจุบัน ณ ปี 2553
    มีสมาชิกในโครงการ 7,000 คน ดังนั้น
    จึงจำเป็นที่ต้องพยายามหากิจกรรมที่มีความดึงดูดมากขึ้น
    พร้อมกับการมอบสิทธิพิเศษเกี่ยวกับอาหารและเครื่องดื่มจากโรงแรมในเครือดุสิต
    อีกทั้งในปลายปี 2553ได้มีการจัดตั้งการจัดการต่างๆ ที่เป็นการเอื้อประโยชน์ต่อกันขึ้น
    เช่นโครงการที่โรงแรมดุสิตธานี มะนิลา DW&D สำหรับโรงแรมดุสิตธานี ดูไบ
    และโรงแรมดุสิตธานี เลควิว ไคโร ได้มีการวางแผนที่จะเริ่มดำเนินโครงการนี้เช่นกันในปี
    2554

ด้านการตลาดและประชาสัมพันธ์

-   ปี 2554
    ฝ่ายการตลาดและประชาสัมพันธ์มุ่งเน้นไปที่การเพิ่มข้อมูลของบริษัทและเครื่องหมายการค้าย่อยๆ
    ไปยังแถบเอเชียแปซิฟิคและตะวันออกกลาง ตามมาด้วยภูมิภาคยุโรป สแกนดิเนเวีย
    ที่มีความสำคัญเป็นอันดับสอง

-   ให้ความสำคัญมากที่สุดกับเครื่องหมายการค้า ดุสิต เดวาราณา
    ที่ต้องใช้การประชาสัมพันธ์อย่างเข้มข้นในการสร้างความดึงดูดใจให้กับเครื่องหมายการค้าใหม่นี้โดยจะร่วมมือกับคณะทำงานของ
    Dusit Bird Hotels Pvt. Ltd. ประเทศอินเดีย

-   ได้มีการแต่งตั้งฝ่ายประชาสัมพันธ์ต่างประเทศเป็นแห่งแรกในเดือนกันยายน 2553 ที่ดูไบ
    เพื่อที่จะช่วยสร้างความเติบโตให้กับเครื่องหมายการค้าทั้งการท่องเที่ยวภายในประเทศและต่างประเทศ

-   ความพยายามในการทำประชาสัมพันธ์จำเป็นต้องรวมถึงกลยุทธ์ต่างๆ
    โดยมุ่งเน้นไปยังฝ่ายประชาสัมพันธ์ที่เป็นมืออาชีพในแต่ละโรงแรม

-   เดือนกันยายน ปี 2553 ฝ่ายประชาสัมพันธ์ได้รุกคืบช่องทาง
    การสื่อสารทางสังคมบนโลกอินเทอร์เนตให้เป็นช่องทางใหม่เพื่อขยายโอกาสทางการตลาดด้วยการแต่งตั้งพนักงานที่รับผิดชอบด้านนี้โดยตรง
    และได้ริ่เริ่มโครงการ Dusit Lady D เช่นกัน

-   เดือนกุมภาพันธ์ 2554 จะเปิดตัวนิตยสารของดุสิตชื่อว่า “Eight” ซึ่งเป็นแนวไลฟ์สไตล์

-   จากการที่โครงการ Dusit Smiles for Operation Smiles ถือกำเนิดขึ้นในปี 2553
    นั้น โครงการนี้จัดเป็นโครงการสำคัญเกี่ยวกับความรับผิดชอบทางสังคมของธุรกิจ (CSR)
    สำหรับบริษัทในระดับสากล

-   ปี 2554 จะมีการริเริ่มโครงการ CSR
    เพิ่มเติมเพื่อแสดงถึงการสนับสนุนของดุสิตอินเตอร์เนชั่นแนลต่อภาคชนบทที่ห่างไกล ได้แก่
    โครงการ Food for Good
    ที่มุ่งเน้นไปที่การใช้ผลิตภัณฑ์ในประเทศเพื่อสนับสนุนด้านอาหารและเครื่องดื่มของโรงแรมภายในประเทศเช่นกัน

การแข่งขัน

ภายใน

ให้แต่ละโรงแรมตั้ง competitive set เพื่อแข่งขันกับโรงแรมในเครือที่อยู่ในประเภทเดียวกัน
และหนึ่งในตัวชี้วัดผลการดําเนินงาน (KPI) ของแต่ละโรงแรมถูกจัดอันดับตาม competitive
set โดยมีการเปรียบเทียบกับช่วงก่อนๆ ของโรงแรมเอง
ซึ่งต้องมีการติดตามผลทุกวันและเป็นรายเดือนเพื่อรายงานต่อสำนักงานส่วนกลาง
และผลนี้ได้ถูกส่งไปยัง STR Global เพื่อให้ทำการเปิดเผย (STR Global
คือหน่วยงานที่รายงานสถิติในธุรกิจโรงแรม ทั่วโลก
เป็นสถาบันได้รับความเชื่อถือในอุตสาหกรรมท่องเที่ยวอย่างกว้างขวาง)

ภายนอก

การท่องเที่ยวของประเทศไทยได้รับผลกระทบจากวิกฤติการเมือง โดยเฉพาะที่พัทยาและหัวหิน

ขณะที่โรงแรมคู่แข่งมีความทันสมัยทางวิทยาการและการตกแต่งแบบใหม่ๆ ส่วนทางภาคเหนือ เช่น
เชียงใหม่ และเชียงราย ได้รับผลกระทบจากโรงแรมที่เปิดใหม่และมลภาวะทางอากาศเช่นกัน
จึงส่งผลให้ธุรกิจท่องเที่ยว ตกต่ำลง

การพัฒนาในอนาคต

ปี 2554 โรงแรมแรกที่ดุสิตร่วมทุนกับ Dusit Bird Hotels Pvt. Ltd.
ประเทศอินเดียจะเปิดตัวที่กรุงนิวเดลี
และจะมีบทบาทสำคัญในการกระตุ้นความต้องการและสร้างให้ลูกค้าอินเดียได้รู้จักความเป็นดุสิต
และจะช่วยกระตุ้นสัดส่วนให้กลุ่ม MICE
จากอินเดียและคู่แต่งงานให้มุ่งมาประเทศไทยและตะวันออกกลาง

ดุสิตธานีแรกในตะวันออกกลางจะเปิดตัวที่อาบูดาบี เช่นเดียวกันกับดุสิตธานีซันย่า
ที่จะช่วยขยายเครื่องหมายการค้าดุสิตธานีให้กว้างไกล

ดุสิตเรสซิเด้นซ์ โดฮา จะเปิดช่วงกลางปี 2554 โดยเป็นผลิตภัณฑ์ใหม่ของเครื่องหมายการเค้า
Dusit Residence

เว็บไซต์ดุสิตดอทคอมได้รับการพัฒนาอย่างต่อเนื่องมาจากปี 2553 เว็บไซต์โฉมใหม่ได้เปิดตัวเมื่อ
13 มกราคม 2554 และจะนำรายได้มาสู่ทุกโรงแรมมากขึ้น อีกทั้งยังได้เชื่อมระบบ OTA (online
travel agency) กับระบบ EZYield โดยตั้งเป้าหมายไว้ว่ารายได้ค่าห้องพักจะเพิ่มขึ้นร้อยละ
25

การจัดหาผลิตภัณฑ์หรือบริการ

  บริษัทประกอบธุรกิจการให้บริการด้านโรงแรมเป็นหลัก
  ปริมาณการให้บริการห้องพักและอัตราการเข้าพักแต่ละโรงแรมดังนี้

  -------------------------------------------------------------------------------------------
  โรงแรม             บริษัทผู้ประกอบธุรกิจ      จำนวนห้องพัก   อัตราการเข้าพัก                   
                                                       (ร้อยละ)                        
  ------------------ -------------------- ------------ -------------- ------- ------- -------
                                                       2550           2551    2552    2553

  ดุสิตธานี กรุงเทพ      บมจ. ดุสิตธานี          517          63.39          64.93   60.87   53.37

  ดุสิตธานี พัทยา        บมจ. ดุสิตธานี          457          60.41          56.40   51.79   58.34

  ดุสิตธานี หัวหิน        บมจ. ดุสิตธานี          296          66.99          57.69   54.40   56.47

  ดุสิตธานี มะนิลา       Philippine           538          49.33          67.02   66.43   78.14
                     Hoteliers, Inc.                                                  

  รอยัลปริ๊นเซส         บมจ. ดุสิต             167          74.07          68.00   53.01   -
  หลานหลวง           ไทยพร็อพเพอร์ตี้ส์                                                    

  รอยัลปริ๊นเซส เชียงใหม่ บมจ. ดุสิต             198          67.73          59.06   49.79   46.95
                     ไทยพร็อพเพอร์ตี้ส์                                                    

  ดุสิตปริ๊นเซส ศรีนครินทร์ บมจ. ดุสิต             198          70.81          73.10   57.58   68.93
                     ไทยพร็อพเพอร์ตี้ส์                                                    

  ดุสิตปริ๊นเซส โคราช    บมจ. ดุสิต             186          64.08          55.95   54.03   51.87
                     ไทยพร็อพเพอร์ตี้ส์                                                    

  ดุสิตดีทู เชียงใหม่      บมจ. ดุสิต             131          47.91          50.95   40.04   37.43
                     ไทยพร็อพเพอร์ตี้ส์                                                    
  -------------------------------------------------------------------------------------------

ผลกระทบต่อสิ่งแวดล้อม

ธุรกิจโรงแรมเป็นส่วนหนึ่งของชุมชน
บริษัทจึงยึดมั่นในแนวทางการดำเนินการที่มุ่งเน้นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก เจ้าหน้าที่และพนักงานโรงแรมทุกคนที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์
เนื่องจากน้ำและไฟฟ้าเป็นทรัพยากรที่จำเป็นอย่างยิ่งในการประกอบธุรกิจโรงแรม
บริษัทจึงดำเนินธุรกิจโดยใช้ทรัพยากรอย่างมีประสิทธิภาพและรู้คุณค่า
ซึ่งจะเห็นได้จากมาตรการดำเนินการต่างๆ ดังนี้

1.  บริษัทกำหนดให้แต่ละโรงแรมมีโรงบำบัดน้ำเสีย ซึ่งโรงแรมได้ควบคุมดูแลระบบบำบัดน้ำเสีย
    ให้สามารถบำบัดน้ำเสียได้อย่างมีประสิทธิภาพ
    และนำน้ำทิ้งหลังบำบัดที่ผ่านการเติมคลอรีนแล้วไปใช้ รดน้ำต้นไม้ ทำความสะอาดพื้น อาคาร
    ล้างรถ เป็นต้น จากผลการวิเคราะห์คุณภาพน้ำทิ้ง
    พบว่าอยู่ในมาตรฐานคุณภาพน้ำทิ้งจากอาคาร
    ตามประกาศสำนักงานคณะกรรมการสิ่งแวดล้อมแห่งชาติ

2.  บริษัทจัดการด้านพลังงานไฟฟ้า โดยมีการติดตั้งเครื่องวัดย่อย
    เพื่อวัดว่าแต่ละส่วนแต่ละแผนกได้ใช้พลังงานอย่างมีประสิทธิภาพ
    ทำให้โรงแรมสามารถควบคุมการใช้พลังงานของแต่ละแผนกในแต่ละเดือนอย่างมีประสิทธิภาพ
    และไม่ใช้เครื่องทำความเย็นที่ใช้สารซีเอฟซี ที่เป็นอันตรายต่อมลภาวะและสิ่งแวดล้อม

3.  บริษัทมีมาตรการในการจัดการขยะมูลฝอยที่เกิดขึ้นดังนี้

    -   ลดขยะมูลฝอย
        โดยการหลีกเลี่ยงสินค้าที่มีการบรรจุหีบห่อที่เกินความจำเป็นหรือด้วยวัสดุที่ไม่สามารถนำกลับมาใช้ได้อีก

    -   นำสิ่งของต่างๆ กลับมาใช้อีกครั้งหนึ่ง
        เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น
        ขวดที่สามารถบรรจุของได้ใหม่ ผ้าขนหนูถุงใส่เสื้อผ้าส่งซัก ผ้ากันเปื้อน
        ที่ซักล้างทำความสะอาดได้ แบตเตอรี่ไฟที่สามารถอัดกระแสไฟฟ้าใหม่ได้
        บันทึกข้อความที่ใช้ภายในโรงแรมด้วยกระดาษที่ใช้แล้ว
        แต่ยังมีเนื้อที่พอจะเขียนข้อความได้ เป็นต้น

    -   นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง
        โดยวิธีการแยกประเภทขยะ โดยเริ่มตั้งแต่การจัดหาภาชนะรองรับแยกตามชนิด
        และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
        กระดาษใช้ในสำนักงาน อาหารและ อินทรีย์วัตถุ แก้ว พลาสติก
        กระป๋องที่ทำด้วยเหล็กและดีบุก เป็นต้น

    -   ปลูกจิตสำนึกของพนักงานให้รู้จักประหยัดในการใช้พลังงาน
        และการใช้วัสดุอุปกรณ์สำนักงาน เช่น การประหยัดไฟ การใช้กระดาษ 2 หน้า เป็นต้น

  4. บริษัทได้ว่าจ้างให้ Excellent Energy International Co., Ltd. (Thailand)
  ศึกษาการเปลี่ยนอุปกรณ์ต่างๆ เพื่อเป็นการประหยัดเชื้อเพลิง และลดการใช้พลังงานไฟฟ้า
  รวมทั้งเป็นการลดมลภาวะ โลกร้อน โดยในปี 2551
  คณะกรรมการบริษัทได้อนุมัติงบประมาณในการเปลี่ยนวัสดุอุปกรณ์ และเครื่องใช้ไฟฟ้าต่างๆ
  เป็นเงิน 34.85 ล้านบาท

การควบคุมโดยหน่วยงานรัฐ

บริษัท ดุสิตธานี จำกัด (มหาชน)
เป็นบริษัทที่จดทะเบียนเป็นนิติบุคคลตามกฎหมายว่าด้วยบริษัทมหาชนจำกัดกับกรมพัฒนาธุรกิจการค้า
กระทรวงพาณิชย์

ด้านสุขอนามัย ทางบริษัทปฏิบัติตามข้อบัญญัติสำนักงานกรุงเทพมหานคร หรือ เทศบาลท้องถิ่น
นอกจากนี้ โรงแรมในเครือส่วนใหญ่ได้เข้าร่วมโครงการใบไม้เขียว
ของมูลนิธิใบไม้สีเขียวซึ่งจัดตั้งโดยคณะกรรมการส่งเสริมกิจกรรมสิ่งแวดล้อมเพื่อการท่องเที่ยว
(“ค.ส.ส.ท.”) ประกอบด้วยองค์กรที่มีวิสัยทัศน์ด้านการพัฒนาธุรกิจการท่องเที่ยวและการโรงแรม
องค์กรที่กล่าวถึงนั้นคือ การท่องเที่ยวแห่งประเทศไทย สมาคมโรงแรมไทย
โครงการสิ่งแวดล้อมแห่งสหประชาชาติประจำภูมิภาคเอเชียแปซิฟิค
สำนักงานการจัดการด้านการใช้ไฟฟ้า การไฟฟ้าฝ่ายผลิตแห่งประเทศไทย
สมาคมพัฒนาคุณภาพสิ่งแวดล้อม และการประปานครหลวง
ซึ่งโครงการใบไม้เขียวมีวัตถุประสงค์ที่จะพัฒนาประสิทธิภาพการใช้พลังงานและพัฒนาคุณภาพสิ่งแวดล้อมของ
ธุรกิจการท่องเที่ยวและการโรงแรม
โดยจะวัดระดับมาตรฐานโดยพิจารณาถึงเรื่องสิ่งแวดล้อมและการประหยัดพลังงานของโรงแรมเทียบได้กับ
ISO 14000 หากโรงแรมใดได้ระดับมาตรฐานตามที่กำหนดจะได้ใบไม้ 1 ใบ
ซึ่งโรงแรมในเครือดุสิตธานี และรอยัลปริ๊นเซสได้รับมาตรฐานใบไม้ 3 ถึง 5 ใบ

ที่ผ่านมา บริษัทไม่มีค่าใช้จ่ายเกี่ยวเนื่องกับเรื่องผลกระทบต่อสิ่งแวดล้อม
แต่มีค่าใช้จ่ายเพื่อรักษามาตรฐานในด้านต่างๆ
ตลอดจนการรักษาสิ่งแวดล้อมของโรงแรมให้อยู่ในสภาพที่ดี
ซึ่งเป็นค่าใช้จ่ายในการดำเนินงานตามปกติ

4.4 งานที่ยังไม่ส่งมอบ

ไม่มีรายการดังกล่าว